הפרש המהורהר
אני דוהרת עם הסוס שלי אורווה אחר אורווה ; לחפש את החציר הכי מובחר ; כל האורוות כולן נראות אותו דבר כשמאוחר ; והשיניים כבר קהו מן הטעם המוכר ; הדורבנות שלי כסופים והאוכף שחור וחם ; וסיגלתי לי מבט של פרש קצת מהורהר ; כל האורוות כולן נראות אותו דבר כשמאוחר ; והעיניים כבר עייפו מן המראה המכוער ; אני שומעת שקוראים לי מאורווה מספר אחת ; אישה יפה לשעבר שמשתרבב לה המבט ; היא רוצה שאחבק אותה רק פעם אחרונה ; לפני שהיא עולה לתחנה שלא עונה ; פעם היא ידעה לסובב את הראשים ; עכשיו כל הראשים מסובבים גם בלי נשים ; החושים שלי חדים והנורות כולן דולקות ; הלילה עוד צעיר והאורוות חצי ריקות ; המסיבה בעיצומה באורווה של השכנה ; הם עומדים ליד השוקת וחופרים באדמה ; יש שמועות על איזה פרח שגדל הפוך ; אם נמצא אותו אולי נוכל לסחוט לו את הצוף ; הזיעה של הגברים והזיעה של הנשים; תתערבב בתוך היין ותזלוג אל הריסים ; למישהו ייפלט כדור ומישהו יצחק ; האורוות תמיד פתוחות והמרחק אותו מרחק ; רוץ בן סוסי, רוץ ודהר ; רוץ בבקעה וטוס בהר ; קשה מאוד לדעת בשנה האחרונה ; אם זה נכון שהאדם באמת ביית את הבהמה ; אני פרש רגיש ויש לי הרהורים ; אבל ההרהורים מתחלפים בקרקורים ; עם רעב קשה מאוד להתווכח השנה ; אז האורווה האחרונה היא האורווה הנכונה; 